Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 581/14/8811	Trebišov, 22.12.2014
EEČ : 2-69-700-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný si neplní svoju vyživovaciu povinnosť v mieste svojho trvalého bydliska ani inde voči XXXXX, bytom XXXXX, XXXXX, žiačke XXXXX, vyplývajúcu mu z ustanovenia § 62 zákona o rodine č. 36/2005 Z. z., ktorá mu bola ustanovená rozsudkom Okresného súdu Trebišov XXXXX, ktorým bol zaviazaný prispievať na výživu XXXXX, sumou zodpovedajúcou 30 % zo sumy životného minima na nezaopatrené neplnoleté dieťa mesačne počnúc od 01.07.2010, vždy do 25. dňa v mesiaci vopred k rukám matky XXXXX, ktorej bola XXXXX zverená do osobnej starostlivosti, hoci bol v predchádzajúcich dvadsiatich štyroch mesiacoch za taký čin odsúdený trestným rozkazom Okresného súdu Trebišov sp. zn. XXXXX zo dňa 21.10.2013, právoplatným dňa 08.11.2013, za prečin zanedbania povinnej výživy podľa § 207 ods. 1, ods. 3 písm. b) Tr. zákona, kde povinný za mesiac august 2014 uhradil jednu splátku na výživnom v sume 30,- €, čím takto dlhuje na bežnom výživnom od 01.05.2014 až doposiaľ sumu 189,91 €,  

lebo zanikla trestnosť činu

Odôvodnenie:
	Uznesením policajného orgánu OR PZ, OKP v Trebišove XXXXX-XXXXX bolo vznesené obvinenie XXXXX pre prečin zanedbania povinnej výživy podľa § 207 ods. 1, ods. 3 písm. c) Tr. zákona, na tom skutkovom základe, ako je to uvedené vo výrokovej časti tohto uznesenia.

	Obvinený v priebehu vyšetrovania využil ustanovenie § 86 ods. 1 písm. a) Tr. zákona o účinnej ľútosti a dlh na bežnom výživnom za obdobie od 01.05.2014 doposiaľ vo výške 189,91 € uhradil k rukám matky dieťaťa dňa 18.11.2011 sumou 133,- € a dňa 15.12.2014 sumou 70,- € peňažnými poštovými poukazmi, ktoré sú súčasťou vyšetrovacieho spisu. 

	Uvedenú skutočnosť potvrdila vo svojej výpovedi aj matka dieťaťa, v ktorej uviedla, že dlh na bežnom výživnom za žalované obdobie považuje za uhradený.  

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka